સિદ્ધપુરમાં છેલ્લા ઘણા સમયથી ચોરી અને લૂંટના બનાવ બની રહ્યા છે શહેરમાં વધુ એક ચોરીનો બનાવ બનવા પામ્યો છે ત્યારે સિદ્ધપુર બસ સ્ટેશન પાસે આવેલ તિરુપતિ માર્કેટમાં એક શખ્સ ચોરી કરવા આવ્યો હતો તે દરમિયાન તે સીસીટીવી કેમેરામાં કેદ થયો હતો આ પહેલા પણ આ શખ્સ એક દુકાનમાં ચોરી કરતા સીસીટીવી કેમેરામાં કેદ થયો હતો છતાં પોલીસ તેને પકડવામાં નિષ્ફળ રહી હતી ત્યારે આજે સિદ્ધપુર પોલીસે સીસીટીવી ફૂટેજને આધારે શખ્સને પકડવાની તજવીજ હાથ ધરી છે. પ્રાપ્ત વિગતો અનુસાર સિદ્ધપુરના બસ સ્ટેશન પાસે આવેલ તિરુપતિ માર્કેટમાં ન્યુ માસૂમ નામની દુકાનમાં શુક્રવારે રાત્રીના સમયે એક શખ્સ ચોરી કરવાના ઈરાદા સાથે દુકાનમાં જઈ ચોરી કરીને નીકળી ગયો હતો.